text: La Pirata passarà els propers mesos pel Viña Rock, Berlin, Barcelona, Bellpuig, La Bisbal d'Empordà, Cerdanyola, Valls... en la primera corrua de concerts confirmats!
  "Remena" és la cançó que dóna nom al disc i compta, com la resta de cançons del disc, amb la producció de Puxi: un single d'avançament que ja és disponible a Youtube
  Després de més de 5 anys des de l'aparició del seu tercer disc 'Em bull la sang' (Propaganda pel fet! - 2012), Pirat's Sound Sistema anuncien la sortida del seu nou disc 'Remena'. El quart àlbum del mític sound system de reggae català per excel·lència serà disponible en digital i a les millors botigues en format CD el proper 9 de febrer d'enguany, coincidint amb el 15è aniversari de la banda. Ja és en circulació el primer avançament, el single "Remena" que dóna nom al disc amb la producció de Puxi: el teniu disponible només a Youtube!